Cuneiform Tablet Prague I 434
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-dí-sú-en₆-ma a-na šu-a-nim qí-bi₄-ma 23 {TÚG}sà-áp-tí-nu ša šu-{d}EN.LÍL ù i-a-ti qá-dum ší-im na-ru-qá-tim KÙ.BABBAR-áp-šu-nu 2.33333 ma-na 6 GÍN 5 ma-na 13 GÍN URUDU a-na da-ti-šu-nu áš-qúl ù 2 ma-na a-na qá-ti i-dí-IŠTAR a-dí-in mu-nu-a-ti-šu 1 ma-na 13 GÍN KÙ.BABBAR šu-{d}EN.LÍL iš-qú-ul ŠÀ.BA 40 ma-na URUDU SIG₅ ù 20 ma-na ḫu-sa-e i-dí-IŠTAR ú-bi-il₅-šu-um ù i-na ša šé-ep DUMU iš-du-ke-en₆ áš-pu-ra-kum um-ma a-na-ku-ma šu-{d}EN.LÍL ša-bi a-na-kam sà-áp-tí-ni KI DAM.GÀR-ri al-qé-ma iš-ti sà-áp-tí-ni-šu uš-ta-ta-tim sà-áp-tí-ni a-šar a-ta-dí-nu ší-im-šu-nu ú-la ú-kà-al šu-ma i-na ša šé-ep DUMU iš-du-ke-en₆ mì-ma la ta-dí-šum a-na 1 ma-na 13 GÍN KÙ ša iš-qú-lu i-nu-mì ša sà-ap-tí-nu-šu e-ru-bu-ni-ni 40 ma-na URUDU ù 20 ma-na ḫu-sa-e ub-lu-šum ù a-ma-kam a-ṣé-er URUDU ù ḫu-ša-e ma-la ta-le-e-ú a-wa-tám gu₅-mur-ma KÙ.BABBAR 1 GÍN ku-ub-sà-ni-ma ù šu-up-ra-ma KÙ.BABBAR lu-šé-bi₄-lá-šu-um za-ku-tám šu-up-ra-am ù-lá a-ta-ma a-ṣé-er URUDU ù ḫu-sa-e ki-am KÙ šé-bi₄-lá-am